Nyhedsbrev

Støtteforeningen LGBT+ BIBLIOTEKET Nr. 81 DEC 2021

Mail: sbibl@yahoo.dk. Hjemmeside: www.stf-lgbt-bibl.dk. Indbetaling: Reg.nr. 1551. Konto nr. 4224531

**Referat af Generalforsamling 2021 i Støtteforeningen LGBT+ Biblioteket**

Generalforsamling i Støtteforeningen LGBT+ Danmarks Bibliotek blev afhold d. 14. september 2021.

Bengt bød velkommen og forestod

1. **Valg af dirigent og referent**

Sanne valgtes til dirigent og Bjarne til referent.

Sanne konstaterede, at indkaldelsen var udsendt med den foreskrevne frist på 3 uger, og at generalforsamlingen dermed var lovlig indkaldt. Herefter gav hun ordet til Bengt for

1. **Bestyrelsens beretning**

Den skriftlige beretning var udsendt sammen med indkaldelsen. Hertil tilføjede Bengt, at årets generalforsamling på grund af covid-19 havde måttet flyttes fra det vedtægtsbestemte tidspunkt i marts og til nu. Også i øvrigt havde foreningens aktivitet været stærkt præget af epidemien, men der var dog udsendt tre nyhedsbreve.

Beretningen blev godkendt.

1. **Fremlæggelse og godkendelse af årsregnskabet**

Gert gennemgik regnskabet. I 2020 havde foreningen 50 medlemmer, hvoraf 41 havde indbetalt kontingent i året, mens yderligere 10 havde indbetalt for 2021. Herudover var der givet støttebeløb, som vi takker for. Udgifterne i 2020 var til indbinding, bogindkøb og ikke mindst til hjemmesiden, som fik et ”boost” i årets løb. Desuden er der bankens servicegebyr. I alt resulterede det i et mindre overskud på 1.481,25 kr. I øvrigt nævnte Gert, at foreningen nu er oprettet i cvr.-registeret.

Regnskabet blev godkendt.

1. **Fastsættelse af kontingent 2022**

Gert forklarede, at bestyrelsen fortsat mener, at kontingentet skal holdes på et rimeligt og rundt beløb. Heri var generalforsamlingen enig, og kontingentet blev derfor som foreslået af bestyrelsen fastholdt på 100 kr. pr. år.

1. **Forslag fra medlemmer**

Der var ikke indkommet forslag fra medlemmerne.

1. **Valg af bestyrelsesmedlemmer**Bestyrelsen foreslog genvalg af Bengt, Bjarne, Eva, Gert og Sanne til bestyrelsen samt Hilde som suppleant. Alle var villige til valg og genvalgtes som foreslået og med akklamation.
2. **Valg af revisor**

Lars Bo L. Hansen genvalgtes som foreslået og med akklamation.

1. **Eventuelt**

Der var intet til eventuelt.

Dirigenten afsluttede herefter generalforsamlingen og takkede for fremmødet.

*Referent: Bjarne Stavnshøj*

**Løsning på julequizzen: #1:** Sven Omann (Wanda Liszt): *Virkelige hændelser fra et liv ved Fronten.* **#2:** Alan Hollinghurst: Den lange afsked **#3:** Océanerosemarie og Sandrine Revel: *Den usynlige lesbiske.*  **#4:** Harold Norse: De må have været en fantastisk baby (*Til mænd. Digte om mænds kærlighed*). **#5:** Karen Blixen: Syv fantastiske Fortællinger (Aben) **#6:** Kristina Nya Glaffey: *Mor og Busser.*